Կառավարության նախաձեռնությամբ այսօր տեղի է ունեցել Ազգային ժողովի արտահերթ նիստ: Գործադիրը վարորդների համար ուրախալի նորություն ունի: Առաջարկվում է ներել ճանապարհային երթևեկության խախտումների տուգանքները: Արդարադատության նախարար Արտակ Զեյնալյանը հայտնել է, որ վարորդները կազատվեն մինչև 2017թ.-ի դեկտեմբերի 31-ը վարչական իրավախախտումների վերաբերյալ օրենսգրքի մի շարք հոդվածներով նախատեսված տուգանքը վճարելու պարտականությունից: Կներվի մոտ 13,7 միլիարդ դրամ: Վարչական պատասխանատվությունից էլ կազատվի մոտ 150,000 անձ: Ազգային ժողովն առաջին ընթերցմամբ 71 կողմ, 1 ձեռնպահ, 0 դեմ ձայների հարաբերակցությամբ ընդունել է նախագիծը: